JANO r.y. (YR03483036)	YHDISTYKSEN KOKOUS	
Normaalikoulu	
Harjoittelijoiden huone	Pöytäkirja 3/2009-10
PL 35 (N)
40351 Jyväskylä	24.11.2009

Aika:	keskiviikko 18.11.09 kello 18.00
Paikka:	Jyväskylän yliopiston pääkirjaston kahvila

Läsnä:

Ville Berg
Outi Ihamäki
Päivi Jaakkola (poistui 19.45)
Anna Niemelä
Ida Savinainen
Suvi Kulo
Annika Harja
Elina Rinne

1§
Kokouksen avaus

Hallituksen puheenjohtaja Ville Berg avasi kokouksen kello 18.08

2§	
Kokouksen järjestäytyminen: valitaan puheenjohtaja, sihteeri ja ääntenlaskijat

Ville Berg valittiin puheenjohtajaksi ja Outi Ihamäki valittiin sihteeriksi. Ääntenlaskijoiksi valittiin Ida Savinainen ja Elina Rinne.
	
3§
Kokouksen laillisuus ja päätösvaltaisuus

Todettiin kokous laillisesti koolle kutsutuksi ja päätösvaltaiseksi.

4§
Kokouksen esityslista

Muutettiin esityslistan virheellinen numerointi kohdasta V eteenpäin ja lisättiin kohta  X  Hyvä opettaja, jonka jälkeen numerointia siirrettiin.  Esityslista hyväksyttiin näillä muutoksilla.

5§
Edelliset pöytäkirjat
Pöytäkirja 2/2009-10 allekirjoitettiin.

6§
Ilmoitusasia

Päivi Jaakkola kertoi haalarimerkkien olevan pian noudettavissa postista.

7§
Sääntömuutokset

Sääntömuutosehdotuksista keskusteltiin ja niitä päätettiin vielä korjata.

Kohtaan 4 
Yhdistyksen asioita hoitaa hallitus, johon kuuluu vuosikokouksessa valitut puheenjohtaja ja vähintään kolme (3) muuta jäsentä. Hallituksessa voi olla vuosikokouksen hyväksymä määrä jäseniä. Hallituksen jäsenten toimikausi on vuosikokousten välinen aika. Hallitus valitsee keskuudestaan varapuheenjohtajan, sihteerin, rahastonhoitajan ja muut tarvittavat toimihenkilöt. Hallitus kokoontuu puheenjohtajan tai hänen estyneenä ollessaan varapuheenjohtajan kutsusta, kun siihen on aihetta tai kun vähintään kaksi (2) hallituksen jäsentä sitä vaatii. Hallitus on päätösvaltainen, kun vähintään kolme jäsenistä, puheenjohtaja tai varapuheenjohtaja mukaan luettuna, on läsnä. Asiat ratkaistaan yksinkertaisella äänten enemmistöllä. Äänten mennessä tasan ratkaisee puheenjohtajan ääni, vaaleissa kuitenkin arpa.

Kohtaan 6
Hallituksen puheenjohtaja, tai tämän ollessa estynyt varapuheenjohtaja, johtaa asioiden käsittelyä hallituksen kokouksissa ja valvoo, että yhdistyksen sääntöjä noudatetaan. Sihteeri pitää päätöspöytäkirjaa kokouksissa ja huolehtii yhdessä puheenjohtajan kanssa yhdistyksen kirjeenvaihdosta. Yhdistyksen sihteerin ollessa estynyt kokous valitsee sihteerin keskuudestaan. Hallituksen kokouspöytäkirjan tulee olla nähtävillä mahdollisimman pian kokouksen jälkeen kuitenkin ennen seuraavaa kokousta yhdistyksen www-sivuilla ja sähköpostilistalla. Rahastonhoitaja kirjaa jäsenmaksut, maksaa laskut ja tekee tarvittavat hankinnat hallituksen päätösten mukaisesti.

Kohtaan 11
Vuosikokous vahvistaa yhdistyksen toiminnalliset ja taloudelliset yleislinjat. Vuosikokouksessa käsitellään seuraavat asiat: 
1. Kokouksen avaus.
2. Valitaan kokoukselle puheenjohtaja, sihteeri sekä kaksi (2) pöytäkirjantarkastajaa, jotka toimivat tarvittaessa ääntenlaskijoina.
3. Todetaan kokouksen laillisuus ja päätösvaltaisuus.
4. Hyväksytään kokouksen työjärjestys.
5. Esitetään tilinpäätös, vuosikertomus ja tilintarkastajien lausunto.
6. Päätetään tilinpäätöksen vahvistamisesta ja vastuuvapauden myöntämisestä hallitukselle ja muille tilivelvollisille.
7. Vahvistetaan toimintasuunnitelma, tulo- ja menoarvio sekä jäsenmaksun suuruus.
8. Valitaan hallituksen puheenjohtaja sekä muut jäsenet sääntöjen mukaisesti.
9. Valitaan kaksi (2) tilintarkastajaa ja kaksi (2) varatilintarkastajaa.
10. Käsitellään muut kokouskutsussa mainitut asiat. 

Uusia ehdotuksia kannatettiin.

8§
Tapahtumat

i. Opettaja työelämässä

Anna oli hoitanut mainostuksen, ja Päivi oli laittanut ilmoittautumisesta muistutuksen vielä maanantaina 16.11. 40 ihmistä oli ilmoittautunut maanantaihin mennessä. Lisäksi paikalle olivat tulossa Jouko Salo OAJ Keski-Suomesta sekä puhujat Tero Hirvi ja Veera Vanhanen. SOOL:in kenttäasiamies Eetu Rantakangas oli kysellyt, saako tulla pitämään ständiä tapahtumaan. Ruokatarjoilun hinnaksi tuli 347,6 € (à7,9€). Päivi ehdotti, että ensikerralla pyrittäisiin siihen, että joku vastaisi koko tapahtuman järjestämisestä ja pitäisi huolta että kaikki tehtävät tulee tehtyä. 

ii.	Luova ilta

Luova ilta järjestetään Rentukassa 26.11. Janon osuus järjestelyissä on tilavarauksen hoitaminen ja roudauksessa auttaminen. Ida, Suvi ja Anna lupasit auttaa roudauksessa, jos tarvetta on. Ville lupasi autonsa käyttöön, jos sitä tarvitaan.

iii.	Muut tapahtumat

Keskusteltiin muiden tapahtumien järjestämisestä.

Torttu&glögi -tapahtuma päätettiin pitää 2.12 kello 10-15 Normaalikoulun harjoittelijoiden huoneella. Päätettiin pyytää Eetu Rantakangasta pitämään SOOL-infoa, ja Anna lupasi ottaa häneen yhteyttä. Ida lupasi hankkia tarvittavat juomat ja muun tarjoilun. Joulutortut päätettiin leipoa yhdessä edellisenä iltana.

Sitsien järjestämisestä keskusteltiin. Ajankohdaksi mietittiin tammikuun loppua. Sitsejä suunnitelemaan valittiin Ville, Elina, Outi, Anna ja Ida. Paikaksi suunniteltiin Night -yökerhoa. 

Muiden opettaja-ainejärjestöjen kanssa yhteydenpito on jäänyt jälleen vähäiseksi. Suunniteltiin Pedago ry:n hallituksen kutsumista tammikuussa viikolla 3 tai 4 biljardi-iltaan. Ville lupasi hoitaa yhteydenpidon.

Keskusteltiin myös uuden stormin järjestämisestä, missä ideoidaan tapahtumia ensi vuodelle. Keskustelua jatketaan hallituksen sähköpostilistalla.

Päivi ehdotti uutta pokkarien vaihto -päivää tammikuulle.Saunailtaa suunniteltiin huhtikuulle. Informaatiopohjaista tapahtumaa suunniteltiin myös keväälle. Muilta opettaja-ainejärjestöiltä oli tullut ehdotusta ensiapukurssin järjestämisestä ja sovittiin, että jano lähtee järjestämiseen mukaan.

9§
Toimikunnat

Ville kertoi, että johtoryhmässä pohdittiin toimikuntien tarpeellisuutta. Ville ehdotti, että toimikuntia tuettaisiin, jotta päästäisiin vaikuttamaan OKL:ssä. Muut kannattivat ehdotusta. Suvi lupasi tehdä pedagogisen kehitystoimikunnan vapaasta opiskelijapaikasta ilmoituksen sähköpostilistalle.

10§
Hyvä opettaja 

Ville kertoi Hyvä opettaja -kilpailusta. Päivi ja Annika ehdottivat Henry Leppäahon ehdottamista Janon puolesta. Elina esitti halukkuutensa osallistua raatiin. Sovittiin, että kilpailua mainostettaisiin vielä sähköpostilistalla ja kysyttäisiin muita ehdokkaita.

11§
Muut esille tulevat asiat

Päivi Jauhiaiselle ei olla vieläkään hyvitetty kauden 2007-2008 aikana tulleita kokouskuluja. Sovittiin, että rahat maksetaan mahdollisimman pian, jos kuitti löytyy. Keskusteltiin kulukorvauslomakkeesta ja sen tarpeellisuudesta. Elina kertoi, että häneltä löytyisi valmis pohja, jota voitaisiin käyttää. Janon muistitikku siirtyi Elinalle. Sähköinen kovalevytila oli saatu tehtyä, ja Ville lupasi opettaa sen käyttöä muulle hallitukselle.

12§
Seuraava kokous ja kokouksen päättäminen

Seuraava hallituksen kokous päätettiin pitää viikolla 50, tarkempi ajankohta sovitaan sähköpostilistalla.

Puheenjohtaja päätti kokouksen kello 19.48.

Ville Berg	Outi Ihamäki
Puheenjohtaja	                         Sihteeri